Ulla Ģērmane

Ulla Ģērmane (dzimusi Lodziņa  Valmierā) ir bijusī latviešu kalnu slēpotāja, tagad slēpošanas trenere. Tika uzskatīta par visu laiku izcilāko latviešu kalnu slēpotāju, līdz viņas panākumus pārspēja meita Dženifera Ģērmane.

Absolvējusi Valmieras 4. vidusskolu.

 Sasniegumi 
Viņas lielākie panākumi ir bronzas medaļa 1988. gada Pasaules junioru čempionāta (Madonnā de Kampiljo, Itālijā) nobrauciena disciplīnā (gadu vēlāk izcīnīja 10. vietu) un 4. vieta supergiganta disciplīnā Pasaules kausa posmā 1989. gada februārī Stīmboutspringsā, ASV. 1989. gada Pasaules čempionātā Veilā (ASV) izcīnīja 14. vietu nobraucienā.

 Ģimene 
U. Ģērmanes brālis Rodžers Lodziņš ir bijušais kalnu slēpotājs, vēlāk bobslejists, šajā sporta veidā pārstāvēja Latviju Nagano 1998. gada olimpiskajās spēlēs. Viņas meita Dženifera Ģērmane arī ir kalnu slēpotāja, 2024. gadā kļuva par Pasaules junioru čempioni. Arī dēls Everts trenējas šajā sporta veidā.

 Atsauces 

 Ārējās saites 

Kategorija:1971. gadā dzimušie
Kategorija:Valmierā dzimušie
Kategorija:Latvijas kalnu slēpotāji